הוועדה לענייני ביקורת המדינה, כנסת 18, פרוטוקול מספר 69, 2010-01-26 12:30

עתניאל שנלר: אני מתכבד לפתוח את הועדה לביקורת המדינה.

עתניאל שנלר: זוהי הישיבה השלישית בדו"ח מבקר המדינה שנגעה למערך הכשרות.

עתניאל שנלר: אני מתנצל על האיחור, כי בדיוק נשאתי דברים בעניין הסרת חסינות של אחד מחברי הכנסת ולכן נאלצתי לאחר.

עתניאל שנלר: אנחנו קיימנו שתי ישיבות בדו"ח מבקר המדינה בעניין מערך הכשרות.

עתניאל שנלר: כתוצאה משתי הישיבות האלה קבעה הועדה, בהחלטות ביניים, שיש מקום לנסות ולהסדיר את הדברים בצורה מסודרת על ידי מבנה ארגוני המעוגן בחוק, שיאפשר לתת מענה לאותם ליקויים שהיו עד כה שבאו לידי ביטוי בדו"ח מבקר המדינה.

עתניאל שנלר: אבל צדיקים מלאכתם נעשית על ידי אחרים, ולא יבשה הדיו וראינו שהמשרד לשירותי דת בשיתוף עם הרבנות הראשית, עסק באופן מאד עמוק בגיבוש נהלים והנחיות מאד מפורטות וכאילו ידעו מה ילד יום בדו"ח מבקר המדינה כי הרי הם היו צריכים להגיב על הדברים והם ראו.

עתניאל שנלר: הם הוציאו תחת ידם נוהל שהוצג כאן בישיבה הקודמת, ואני מוכרח לומר שהיו בנוהל הזה שלושה סממנים חיוביים מאד.

עתניאל שנלר: הוא ענה על כמעט כל הערות המבקר כפי שהצלחנו להבחין בישיבה הקודמת.

עתניאל שנלר: הם הביאו דבר מוסכם הנתמך על ידי שני הרבנים הראשים ועל ידי העוסקים במלאכה ויש בזה יתרון גדול מאד.

עתניאל שנלר: הם גילו פתיחות רבה לעשות עוד תיקונים שהעלנו בישיבה.

עתניאל שנלר: כמו למשל: גיל משגיחי הכשרות ועד הערות אחרות.

עתניאל שנלר: בשביל הפרוטוקול אני אומר שבמהלך השבועות שחלפו עברנו על הדברים ואם היה צריך לעשות עוד תיקון כאן או שם הדברים נעשו.

עתניאל שנלר: אין זה אומר שהדבר עדיין מושלם כי אנחנו עדיין לא הגענו לתהליך חקיקה כלשהו ולא סיכמנו שום דבר, אבל בוודאי שזה אחד מהדברים שראוי לציין בראשית הישיבה.

עתניאל שנלר: כתוצאה מכך וכתוצאה מההחלטה העקרונית להקים רשות שתמנע את ניגוד האינטרסים שעולה לכאורה, שציין מבקר המדינה, ביחסי משגיח – מושגח, מועצה הדתית והשגחה וכיוצא בזה, הוחלט להציע הצעת חוק שתהיה הצעה חוק פרטית.

עתניאל שנלר: היא לא של הועדה לביקורת המדינה על מנת להסיר ספק.

עתניאל שנלר: לשמחתי הרבה נציגי כל המפלגות, אולי למעט אחת מהמפלגות היהודיות, הם בין יוזמי הצעת החוק כי הצעת החוק איננה עוסקת בשאלות הלכתיות דתיות.

עתניאל שנלר: היא הצעת חוק בנושאי הכשרות במדינה היהודית.

עתניאל שנלר: היא איננה נוגעת לנושאי קיום מצוות כאלה או אחרות.

עתניאל שנלר: חוק הרשות שחולק לחברי הועדה ולנוכחים בה, עבר כמה סבבים.

עתניאל שנלר: הוא עבר היום סבב של ניסוח על בסיס הצעות חוק דומות שהיו בעבר.

עתניאל שנלר: הוא עבר התייחסות של המשרד לשירותי דת, המנכ"ל עבר והעיר הערות חשובות מאד.

עתניאל שנלר: מנכ"ל הרבנות הראשית ישב איתי והעיר הערות מהותיות רבות ויהיו עוד הערות.

עתניאל שנלר: אני ביקשתי מהיועץ המשפטי של הכנסת, של הועדה, לעסוק בכך ואכן שני יועצים משפטיים, אחת מהם יושבת כאן, עבדו על החוק הזה שעות רבות ושעות נוספות וניסו ליצר אותו כדבר עוד יותר מקיף ושלם והוא מונח לפניכם ואם תרצו באירועי החודש הבא הכול כתוב "במגילה" כך או כך.

עתניאל שנלר: אם כן יש לנו כאן הצעת חוק הרשות.

עתניאל שנלר: עכשיו אני עובר לדיון שלנו היום.

עתניאל שנלר: הדיון תפקידו היום להציג בקצרה את עיקרי התפיסה שהחוק הזה אמור לתת.

עתניאל שנלר: לראות את הזיקה בין החוק לבין הנהלים.

עתניאל שנלר: ולבחון עם עצמנו האם הפתרון הזה נותן מענה לדו"ח מבקר המדינה.

עתניאל שנלר: אני רוצה לדעת שהפתרון שאנחנו מציעים נותן את הפתרון.

עתניאל שנלר: אני רוצה לשמוע ממבקר המדינה אם יש עוד דברים שלדעתו לא נותנים פתרון בצורה כפי שמופיעה כאן.

עתניאל שנלר: לפני שנעבור על פרקי החוק ונבקש התייחסויות אני אשמח אם השר ירצה לפתוח בכמה דברים.

עתניאל שנלר: בבקשה אדוני השר.

יעקב מרגי: ראשית אני רוצה לברך את יושב ראש הישיבה, שהוא חבר כנסת פעיל , במיוחד בנושא החקיקה הדתית.

יעקב מרגי: הוא מצליח תמיד להביא לנו מסמכים מוסכמים.

יעקב מרגי: אני שמח על כך.

יעקב מרגי: לנושא שבסדר היום: אין ספק שנושא הכשרות, שנים רבות לקה בחסר – בלשון עדינה.

יעקב מרגי: כל ההתנהלות מבחנת העסקת המשגיחים, כל רב עשה לעצמו כללים משלו, כל מועצה דתית עשתה כללים משלה.

יעקב מרגי: כל נושא הכשרות לא היה מוסדר, בהגדרה כללית.

יעקב מרגי: זה לא בא לפגוע בכל נושא עבודת הכשרות שנעשית במדינה.

יעקב מרגי: דווקא על זה מגיע למערכות הכשרות צל"ש, למרות חוסר האמצעים, ואי גיבוי ועם רוח גבית עוינת הם הצליחו לקיים מערך כשרות בארץ, זה היה כמעט משימה בלתי אפשרית.

יעקב מרגי: זה התקיים ורואים שזה התקיים.

יעקב מרגי: את החבטות בצדק או לא בצדק, המערכות קיבלו, זה אנחנו – המועצות, הרבנויות.

יעקב מרגי: לכן לא לחינם כולנו פה סביב שולחן אחד רוצים להביא את המצב שכל נושאי הכשרות יהיה מוסדר וברור גם לנותני הכשרות וגם למקבלי השרות, שחפצים ורוצים בזה.

יעקב מרגי: סוגיה הזועקת מעל הכול היא, מערכת היחסים בין משגיח מושגח.

יעקב מרגי: שתמיד ידענו בכל תפקיד שזה נושא שחייב להיות מוסדר.

יעקב מרגי: יש מחלוקת איך הוא צריך להיות מוסדר.

יעקב מרגי: יש במסגרת מה שנקרא "אמנה משולשת", באמצעות נאמני כשרות ולא משגיחי כשרות מחברות כוח אדם.

יעקב מרגי: רק לסבר את האוזן אני בשנת 93' נכנסתי למועצה דתית בבאר שבע, כיושב ראש, ומצאתי שם חברת כוח אדם שמעסיקה את המשגיחים.

יעקב מרגי: בגלל שהנושא לא היה מוסדר החברה פשטה את הרגל.

יעקב מרגי: כאב לי על אותה חברה כוח אדם שפשטה את הרגל.

יעקב מרגי: זה לא נסגר במעגל סגור כי הרב החליט החלטה ולא עניין אותו כלום.

יעקב מרגי: הוא החליט ויישם אותה, בלי לקחת בחשבון את ההשלכות של אותו עובד.

יעקב מרגי: לכן כשרוצים לעשות מוצר, לכתוב דו"ח ביקורת זה חשוב וצריך את זה, אבל חשוב גם לראות את מערכות היחסים.

יעקב מרגי: אני רוצה להתייחס לאחד הביטויים שאמרת ואני כופר בתפיסה הזו, אפרופו בד"צ אשדוד.

יעקב מרגי: אתה לא יכול לומר שהחוק הוא לא הלכתי, הוא לא דתי.

יעקב מרגי: אין חוק שהוא נושק להלכה שאתה יכול לומר: סליחה אני בודק אותו עכשיו רק במימדים המשפטיים המינהלים.

יעקב מרגי: אין דבר כזה זה נכשל בעבר וזה יכשל גם בעתיד אם לא ניתן את הדעת למורכבות ולמערכות היחסים.

יעקב מרגי: אני מאד שמחתי.

יעקב מרגי: אני הגעתי לישיבה בחששות.

יעקב מרגי: אך זה שאני רואה את מנכ"ל הרבנות הראשית ואת אגף הכשרות, את הרב סבג, את הרב יוחאי, המועצה הדתית בירושלים, שהיא מובילה וגדולה בתחום הזה- זה משמח.

יעקב מרגי: חשוב לי שאתה, אדוני היושב ראש תדע, שאם אתה רוצה להוציא מתחת ידיך פרי בשל ומוצר מושלם, אל תמהר.

יעקב מרגי: אני איתך.

יעקב מרגי: אני אזרז ואדחוף.

יעקב מרגי: צריך לתת את הדעת לכל הדברים הקטנים, כי אחרת אנו נמצא את עצמנו במצב יותר קשה.

יעקב מרגי: כי מצד אחד יש חוק וצריך להתנהל לפיו.

יעקב מרגי: מצד שני יש במדינת ישראל הסכמה אפילו מעוגנת בחוק, שיש אנשים שיש להם סמכות בלי אחריות.

יעקב מרגי: ברגע שיש במעגל הזה של כל בעלי התפקידים שקשורים לכשרות אנשים עם סמכות ואין להם אחריות, או שכאלה שיש להם אחריות אבל אין להם סמכות- לקונות יהיו.

יעקב מרגי: צריך לעגן את זה עם שכל, וללכת עם זה צעד אחר צעד כדי לראות, שבעזרת השם, בעוד כ- 5 חודשים יבוא עתניאל שנלר ויאמר: לילד הזה פיללתי ולא ההיפך.

יעקב מרגי: זה מאד מורכב, אני דפדפתי ברפרוף, לא עיינתי ביסודיות, הפגישה הזה תחייב אותי ללמוד את החוק יותר.

יעקב מרגי: עם כל הכבוד שעודד יושב פה ואגף הכשרות יושב פה, ופתרנו את כל הבעיות שאני חושב עליהם ושדברתי עליהם, יש לך פה חצי רעידת אדמה.

יעקב מרגי: הרבנים הראשיים ישתפו פעולה עם מועצת הרבנות בנושא הזה.

יעקב מרגי: ועדיף שענן האבק הזה יעלה היום ולא אחרי שהחוק קיים.

יעקב מרגי: כל הסוגיות האלה, זה טוב שזה נעשה וצריך שזה יעשה ואני רוצה את זה.

יעקב מרגי: צריך להסדיר את הנושא ולעשות נהלים, אבל שוב, אפרופו אשדוד, כשאתה מגדיר חוק אתה בוחן אותו בעיניים משפטיות ומנהליות.

יעקב מרגי: קונדיטוריה בגן יבנה ובאשדוד ובקריית מלאכי מייצרת את אותם מוצרים ואת אותן כמויות והשומה שלהם במס הכנסה זהה בסוף השנה,והמפליא הוא: שפה יכתבו 3 שעות השגחה ושם יכתבו 5 שעות השגחה ויש צדק לזה.

יעקב מרגי: לך אתה מחר תתמודד עם עתירה.

יעקב מרגי: יבוא מנכ"ל התאחדות האולמות ויגיד: סליחה אולמי טופס כך ושם בהינומה כך, מה אני עושה?

יעקב מרגי: לכן אני אומר שוב, צריך לשים הכול על השולחן, את כל הבעייתיות.

יעקב מרגי: יש משקלים הלכתיים, לכאורה זה נראה לא הלכתי, אבל יש משקלים הלכתיים שלא ניתן לכמת אותם במושג השוויון.

יעקב מרגי: לכן באתי היום, מתוך רצון, אכן לקדם את החוק אך מצד שני לשים את הדברים על השולחן כדי להבין שגם מדברי הפרשנות וגם בהנחיות לפעמים הניסיון לסגור את הפינות עם הבורג עד הסוף, יוצר לנו בעיות, יוצר למחוקק בעיה ויוצר למי שצריך לבדוק את זה בעיה וגם למי שצריך ליישם את זה בעיות.

יעקב מרגי: לכן יש הרבה מה לדבר בתחום הכשרות מתוך הניסיון שלי כראש מועצה וגם ממה שאני מכיר בחיי היום יום שלי וגם כשר, היוזמה היא ברוכה.

יעקב מרגי: מותר להגיד, אני לילד הזה פיללתי מיתוך הפרקטיקה.

יעקב מרגי: זה דבר טוב ודבר חכם.

יעקב מרגי: יש כתובת וזה לא צריך להפחיד אף אחד.

יעקב מרגי: זה דבר שאמור לתת כלי עבודה לרב העיר.

יעקב מרגי: יש הרבה רבני ערים שיקפצו בצהלה ויש כאלה שלא.

יעקב מרגי: מצד אחד הורדת מעליהם מעמסה, הם בלעו הרבה צפרדעים בגלל הסמכות שניתנה להם בכשרות.

יעקב מרגי: צריך למצוא את המאזן בין אותם רבנים שרוצים לאותם רבנים האחרים שלא רוצים לשחרר את הסמכות מידיהם.

יעקב מרגי: תזכרו את הסיסמה, כשיש אחריות בלי סמכות וכשיש סמכות בלי אחריות קשה לעגן את זה בחוק.

יעקב מרגי: תודה.

עתניאל שנלר: תודה רבה לשר, ממבקר המדינה בבקשה.

רונית אלימלך: אני מבינה שההצעה מתוך מבקר המדינה שבעצם עסק במערך הכשרות במועצות הדתיות.

רונית אלימלך: יש פה נושא אחד שאנחנו עדיין לא עסקנו בו והוא לא פחות חשוב בתחום הכשרות שניקרא כשרות הבשר ושחיטת הבשר.

רונית אלימלך: כל זה למעשה לא נכלל בתוך ההצעה הזו כיוון שבאמת אין ממצאים ואין דו"ח.

קריאה: זה פרק שלא שייך למשרד שלי.

רונית אלימלך: זה שייך לרבנות הראשית.

קריאה: כן אבל לא למשרד שלי.

רונית אלימלך: השאלה היא: אם זה לא יכול להיכלל ברשות?

עתניאל שנלר: אני אנסה לתת תשובה.

עתניאל שנלר: תפקיד הועדה לתת מענה על כלל הדו"ח כולו ובזה גברתי צדקה.

עתניאל שנלר: תפקיד הועדה לביקורת המדינה לתת מענה גם על מערך הכשרות, גם על מערך השחיטה, על כל נושא הכשרות כפי שבא לידי ביטוי בדו"ח עצמו.

עתניאל שנלר: הנושא הקריטי המהותי שהמבקר העלה ברוב הסעיפים מהביקורת בארבע המועצות הדתיות שבהן הוא ביקר, נוגע עיקר הדו"ח הוא לא על הבשר.

רונית אלימלך: כדאי שתהיו מודעים לזה שלא עסקנו בזה כי זו הייתה סוגיה אחרת, אך זה נושא חשוב.

עתניאל שנלר: וודאי.

יעקב מרגי: שכחתי להזכיר בנושא של הנוהל.

יעקב מרגי: הנוהל ששיבחת אותו כשהתחלנו לעבוד בעקבות דו"ח המבקר הופץ לעיון וגם להתכונן להתחיל ליישם אותו נתנו להם ארכה של חצי שנה כדי להתחיל להיכנס לעניינים כי זה כרוך בהרבה דברים, ולקבל מהם הערות גם בנושא הזה.

עתניאל שנלר: תודה.

עתניאל שנלר: מנכ"ל הרבנות עודד וינר בבקשה.

עודד וינר: בהמשך לדברים של השר מרגי, קודם כל, כל מי שעוסק בתחום חיכה למשהו מאין זה במשך שנים רבות.

עודד וינר: אם העניין הזה בעקבות דו"ח מבקר המדינה ובעקבות החלטת ועדת שרים שכבר לפני למעלה מעשר שנים, שיפתור את העניין של משגיח –מושגח, ואת הזיקה ביניהם כבר עשינו רבות, וכל מי שעסק בדבר הזה יבוא על הברכה.

עודד וינר: דבר שני, בשעות הפנאי יושב ראש הועדה הוא גם אלוף משנה במילואים, ואני אשתמש במושגים צבאיים.

עודד וינר: אני רואה בזה, בשלב זה חזון, כמו שבכל יחידה יש את חזון היחידה.

עודד וינר: זה עדיין הצידוד הגס.

עודד וינר: אם נבוא לצידוד העדין יש עוד דרך ללכת ובזה בהחלט אתה צודק.

עודד וינר: אנחנו ישבנו שעות על כל פרט ופרט ויושב ראש הועדה בהחלט פתוח לשמוע.

עודד וינר: ישבתי על הטיוטה הראשונה.

עודד וינר: הטיוטה הזאת עוד לא ראיתי אותה אבל אני אומר לך בהחלט הצהרת הכוונות שלו, וככה אנחנו רואים את זה ואנחנו רואים עין בעין בעניין הזה, כשרק אחרי שהרבנים הראשים יתנו את האור הירוק לשר הדתות, רק לאחר מכן אנחנו רצים במלוא הקיטור לחקיקה עצמה.

עודד וינר: הדרך לא ארוכה כי יש פה את הבסיס הרחב, ואחרי זה צריך את כל הנושאים העדינים יותר.

עודד וינר: החל מהניסוח המילולי וכלה בדברים שנשמטו לדוגמה אם ניקח בעת יצור של מצרך מה עם היבואנים, המשווקים?

עודד וינר: אדם המציע למכירה מוצרי אוכל יש פה כמה דברים שנצטרך לתת עליהם את הדעת ביחד ולראות איך הדברים נכנסים להגדרת החוק ומכסים אותם.

עודד וינר: דבר אחד שהוא עקרוני מאד, דיברנו עליו באריכות וזה הפניה בחוק או כחלק בלתי נפרד מהחוק ,לכל הנהלים שאותם עשינו ביחד במשך הרבה זמן, "נוהל הפעלת מערך הכשרות במועצות הדתיות" כי החוק הזה באמת מתייחס יותר למועצה, דרך מינוי המועצה דרך מינוי היושב ראש דרך מינוי הסגן.

עודד וינר: פחות מתייחס למשגיחים עצמם, למינוי, להכשרה ולקבלה שלהם.

עודד וינר: לצורך זה יש את הנוהל.

עודד וינר: עבודה עצומה נעשתה בנוהל, ולכן בחוק עצמו צריך להיות סעיף או ראה נספח ב', שזה חלק בלתי מהחוק.

עודד וינר: צריכים לעגן את זה יותר שידעו שזה חלק מהחוק, ואז יהיה לנו יותר בזיקה הדדית בין שני הדברים.

עודד וינר: אבל בסך הכול ברור שאם כל ההערות גם של שר הדתות והרבנים הראשים ייושמו בתוך זה הבסיס הרחב יותר רובו נמצא פה ואנחנו נצטרך לעשות את זה.

עתניאל שנלר: תודה.

אביגדור אוחנה: יש עוד הרבה עבודה כמו שכולם אמרו כאן.

אביגדור אוחנה: יש עוד הרבה עבודה על החוק הזה.

אביגדור אוחנה: קבלתי את הגרסה הזאת רק אתמול, לא הספקתי לעבור עליה.

אביגדור אוחנה: אבל בגדול יש הערות ויש הרבה מה לחשוב כאן.

אביגדור אוחנה: אני חושב שכדאי להקים איזשהו צוות מצומצם שיכלול אנשים שמאד מבינים בתחום הזה.

אביגדור אוחנה: נמצא פה יהושוע ישי שהוא אפשר לומר אחד המומחים בתחום הזה, עם האנשים שלו במועצה הדתית בירושלים, שבהחלט יוכלו לספק פה היבטים נוספים שכדאי לדון בהם.

אביגדור אוחנה: מבין כל הדברים שלך, אדוני היושב ראש, חסר לי אמירה אחת, לגבי עמדת משרד האוצר.

אביגדור אוחנה: איפה הם בתמונה?

אביגדור אוחנה: ברור לכולם שאנחנו יכולים להתקדם בחלל אבל אם אין לנו פה את משרד האוצר, כשותף למהלכים האלו, לא נצליח ליישם את זה בכלל.

עודד וינר: נדמה לי שאמרת שבישיבה הבאה הוא אמור להיות באמת.

אביגדור אוחנה: אני לא רואה פה גם נציג שלהם.

עתניאל שנלר: יש כאן נציג האוצר?

קריאה: לא.

חנה פריידין: הודיעו לנו שהוא יבוא.

עתניאל שנלר: בבקשה אפשר לדבר במשפטים קצרים לפני שנעבור על החוק עצמו.

עתניאל שנלר: גם אז נעבור בקווים כללים כי אנחנו לא הולכים לסכם שום דבר היום.

יהושע ישי: אני מצטרף לברכות על החוק הזה.

יהושע ישי: לדעתי הצעת החוק הזו היא באמת הפתרון המשפטי הטוב מבין כל הפתרונות האחרים שיכולים לעלות על השולחן בלי מסגרת ישום.

יהושע ישי: היו כמה רעיונות ואני גם העברתי לכם איזשהו נייר עבודה שלי.

יהושע ישי: יכול להיות מאד שהרעיון של הצעת חוק להקמת רשות יכול להוות הפתרון הראוי מבין כל הפתרונות הקיימים לצורך הפעלה.

יהושע ישי: אני רק בקצרה אומר, שגם אני קיבלתי את הטיוטא הזאת אתמול, ולא הספקתי לעיין.

יהושע ישי: על פניו מתוך מה שעיינתי הערה אחת שלדעתי היא הכי חשובה.

יהושע ישי: כל מטרת החוק, וזה מה שצריך להיות כנגד עיננו, היא להביא למניעת ניגוד עניינים בין בית העסק למשגיח.

יהושע ישי: תזכרו את זה.

יעקב מרגי: לא רק, יש עוד.

קריאה: הוא אמר עיקר הוא לא אמר הכול.

יהושע ישי: השאלה היא אם צריך בשביל להרוג זבוב לירות עם תותח.

יהושע ישי: צריך לשים לב.

יהושע ישי: לטעמי ניגוד העניינים כאן עדיין לא נפתר משום שאומנם אתה מסית את מקבל השכר מנותן השכר, אבל כל טובות ההנאה האחרות, כמשגיח באטליז שאני יכול לקבל קילו בשר לשבת או אני אזמין אותו במערכת יחסי חברות לאירוע כזה או אחר ואני מחויב לו.

קריאה: יש דינים קבועים בחוק לדברים כאלה.

עתניאל שנלר: בעברית קוראים לזה שוחד.

עתניאל שנלר: אבל הרב ישי, אני רוצה לשאול אותך שאלה אחרת, אמרת שלא קראת את זה עדיין בעיון.

עתניאל שנלר: בואו נעשה את זה כדיון רציני.

יהושע ישי: אני מציע את נושא מעמד המפקח ולהכניס לכאן את הנושא של ההונאה בכשרות.

יהושע ישי: היום כל הנושא של ההונאה בכשרות בא לידי שני מפקחים ברבנות הראשית, עם סמכויות.

יהושע ישי: יכול להיות שאם אנחנו מייצרים איזשהו ציר חקיקתי של רשות אפשר גם דרך הרשות הזאת לתת להם סמכויות של פיקוח ולהגדיל את כמות המפקחים שרשאים לתת כנסות מנהליים.

יהושע ישי: יש נושא של מחוזות כן ומחוזות לא , כי זוהי עבודה אדירה בשביל רשות אחת.

יהושע ישי: להערכתי יכול להיות איזושהי שימוש בהקמת מחוזות כדי להשגיח ישירות.

יהושע ישי: ושוב נושא עמדת האוצר, להערכתי מה שחסר כאן זה אומדן תקציבי של העלות שלא ניתנת לגיוס מטעם בתי העסק כדי לבוא לאוצר מוכנים.

עתניאל שנלר: כן בבקשה.

יהודה כהן: בוקר טוב לכולם.

יהודה כהן: עיינתי בחוק ועיינתי בתקנות ובהסדרים נפגשתי עם האנשים ויש לי הרבה דברים לציין פה.

יהודה כהן: הסתייגות ראשונה שרציתי להביע, בנוסף לתעודה ולמשגיח כשרות יש "שירותי כשרות", האם זה לרבות המשגיח או זה המשגיח שירותי הכשרות?

יהודה כהן: זה לא מובן לנו.

יהודה כהן: וזה פרוץ לפרשנות.

יהודה כהן: זאת אומרת, אם אני שילמתי עבור המשגיח איקס כסף ושירותי כשרות זה משגיח, או שירותי כשרות זה טיולים, נסיעות ודברים נלווים שלא כתובים, מוגדרים.

יהודה כהן: וזה פתוח לפרשנות.

יהודה כהן: לכן הייתה לי שאלה כי המועצה הדתית בעכו שלחה לי: "שירותי כשרות הם 9600 " היא לא רושמת לי שכר שעה ולא שום דבר.

יהודה כהן: דבר נוסף, קראתי את כל הדבר הזה ויש לי בעיה.

יהודה כהן: משגיח כשרות הגיע אלי אני לא יודע באיזה רמה הוא מתחיל הוא רק התחיל היום לעבוד?

יהודה כהן: מה רמת השכר?

יהודה כהן: אין לי תשובה.

עתניאל שנלר: סליחה שאני עוצר אותך.

עתניאל שנלר: אנחנו לא נכנסים עכשיו לדיון כזה.

עתניאל שנלר: בסוף הדיון היום אני אבקש מכל אחד שרוצה להיות שותף בתהליך החקיקה, לרכז את שאלותיו, הערותיו והצעותיו.

עתניאל שנלר: כי אתה מניח שלצד ההערות שלך והשאלות שלך ישנם עוד רבים שיש להם הרבה שאלות.

עתניאל שנלר: אני רוצה להחשיב מאד את מה שאתה מתכוון לומר ואני רוצה לאפשר לך לשבת על זה מסודר, לנתח, לרשום את הכול וכשתבוא להיפגש ושנעבור סעיף, סעיף, תוכל להעיר את דבריך בצורה מכובדת.

עתניאל שנלר: לכן אני רוצה רק הערות רקע ולא הערות ספציפיות.

יהודה כהן: הדבר הנוסף, קראתי פה על זכויות העובד.

יהודה כהן: המועצה תדאג לזכויות.

יהודה כהן: אנחנו חתומים על הסכם עבודה קיבוצי שמסדיר יחסי עובד מעביד.

יהודה כהן: האם יש מקום לעשות הסכם עבודה קיבוצי לכל העוסקים בענף באולמות, בגני אירועים?

עתניאל שנלר: זה לא מה שמדבר החוק.

עתניאל שנלר: אדוני לא קרא את החוק עדיין.

עתניאל שנלר: החוק מדבר רק על אלה שעבדו עד היום כמשגיח, נאמר.

עתניאל שנלר: ומחר הם עוברים מהמועצה הדתית לצורך העניין לרשות.

עתניאל שנלר: או לא משנה.

עתניאל שנלר: לא רוצים לפגוע במי שעובר בסטאטוס.

יהודה כהן: דבר נוסף שראיתי בשני המקרים, מקומה של האישה נפקד.

יהודה כהן: למרות שבציון הקודם לא נפקד מקומה של המשגיחה.

יהודה כהן: כי אני אצטרך לפטר את המשגיחה מהרצלייה, מאולמי תצפית- זה הכול משגיח, משגיח, משגיח.

עתניאל שנלר: הערה חשובה.

עתניאל שנלר: בוודאי תרשום אותה בהערותך.

יהודה כהן: הדבר הנוסף ששמעתי היום בבוקר הוא שכדי לקבל תעודת כשרות באולם אירועים צריך להפקיד צ'ק של 50 אלף שקל.

עתניאל שנלר: אל תעלה את זה עכשיו.

עתניאל שנלר: אני נורא מצטער, אתה כל פעם מכניס לנו דברים שלא קשורים לעניין.

עתניאל שנלר: בסוף אני אמנע מלהזמין אותך לכאן.

עתניאל שנלר: אם יש לך הערות כלליות שקשורות לחוק, בבקשה תקרא, תלמד תכתוב ואז נדבר.

עתניאל שנלר: אי אפשר שאת כל הבעיות של האולמות אנו נפתור בדרך כזו.

עתניאל שנלר: בבקשה אם יש למשהו עוד הערות כלליות?

יעקב סבג: הרב יעקב סבג, מאגף הכשרות.

יעקב סבג: כפי שכבוד היושב ראש אמר הערות רקע, אז ראשית אני מצטרף לברכות של כולם, ישר כוח גדול על כל העשייה הברוכה שמתחילה ממשרד מבקר המדינה דרך כל הרשויות.

יעקב סבג: כדאי ורצוי כדי שאנחנו נוכל להטמיע את הדברים הללו ולבנות את הדברים הללו, רצוי מאד לשתף נציגות של רבני ערים.

יעקב סבג: היות והנושא הזה יעמוד מולם הם יצטרכו להיות שותפים, אז אם אנחנו נרתום אותם לדבר הזה הם יתנו את דעתם, הם ישבו ויקיימו בינם לבין עצמם ישיבות אז הם יבחרו לעצמם את הנציגות שלהם שהיא תהיה שותפה בעשייה הזו.

יעקב מרגי: מניסיון שלי,

יעקב מרגי: בנושא רבני התיישבות, הם ישבו איתי וסיכמו הכול ואחר כך הם הזמינו גם דיון במועצת הרבנות, מאחר ויש כאלה שגם לא מסכימים.

יעקב מרגי: אם אתה שואל אותי, לגבי נציגי הרבנים הראשיים, הרב פלוני לא חושב כמו הרב אלמוני.

יעקב מרגי: כדאי שתעבירו החלטה במועצת הרבנות.

יעקב סבג: רבי יעקב, היות ואנחנו ברבנות הראשית לא חיים ולא מכירים את כל המערכת הפנימית של רבני ערים.

יעקב סבג: כפי שנאמר יש רגישויות גדולות לרבני ערים.

יעקב סבג: כל דבר שאתה תנסה להזיז אז כל אחד יעשה את שלו.

יעקב סבג: אתה יודע גם הנושא הזה שהרמתם באוויר זה נעצר עכשיו לששה חודשים למה?

עתניאל שנלר: למה?

עתניאל שנלר: מאיפה ששה חודשים?

יעקב סבג: כך שמעתי.

עתניאל שנלר: ממי?

עתניאל שנלר: מאיפה?

יעקב סבג: לא של הרשות של הנוהל.

עתניאל שנלר: יש התארגנות לוגיסטית להטמעת הנוהל.

עתניאל שנלר: מה שאמר השר והמנכ"ל שהנוהל הוא עצמאי , הוא לא קשור לדיונים שלנו לכאורה, הנוהל הזה הוצג לכולם ונתן להם שישה חודשים להתכונן לפני תחילת ישומו של הנוהל.

עתניאל שנלר: אחר כך נעשה את הממשקים והחיבורים.

יעקב סבג: הערה נוספת, מבחינה חוקית ומשפטית, כפי שנאמרו וגם השר אמר את זה, יש דברים שיש להם השלכות מנהלתיות עם השלכות על הנושא ההלכתי.

יעקב סבג: כדאי אולי לבדוק מבחינה משפטית הגדרתית, מה קורה ברגע שאנחנו מנחים משגיח או מפקח.

יעקב סבג: נותנים לו הנחיות הלכתיות מקצועיות.

יעקב סבג: האם אנחנו נקשרים אליו מבחינת עובד מעביד או לא?

יעקב סבג: כי בסך הכול אנחנו גם כן ואפרופו הנושא של חוק הבשר, שחיטת חוץ לארץ וכו'.

יעקב סבג: הנושא של הבשר בארץ זה מטופל על ידי המועצות הדתיות כל רבנות בתחום השיפוטי שלה.

יעקב סבג: לגבי שחיטת חוץ לארץ, ברגע שאתה מפעיל או אתה רק משבץ שוחטים, אומרים לך עכשיו שאתה המעסיק שלהם.

יעקב סבג: כאשר מי שלמעשה נותן את השכר זה היבואנים, מי שמחזיק אותם בכלל בחוץ לארץ זה היבואנים.

עתניאל שנלר: אם לא אתה משבץ אלא אתה ביקשת מהרשות שירותי השגחה על שחיטה במקום איקס, והרשות מקרב מוסמכיה שלחה את איקס או וואי היא המעסיק, ואיתה יש יחסי עובד מעביד ולא שלך.

עתניאל שנלר: היא הנותנת.

עתניאל שנלר: זה בדיוק העניין.

יעקב סבג: אם רב מבקש להפסיק את העבודה של משגיח?

עתניאל שנלר: הוא רגולטור.

עתניאל שנלר: להבדיל אלף אלפי הבדלות.

עתניאל שנלר: כאשר הוחלט לעשות הפרטה של מכוני רישוי לרכב, כי עובדי משרד התחבורה פעם היו בודקים את כלי הרכב והיו בודקים באופן זריז, משום מה היו הרבה "בלעמים": שהיה להם עין אחת חסרה ואחר כך היו הרבה צרות לכן החליטו להפריט את העניין.

עתניאל שנלר: אז תמיד המחוקק או הרגולטור יכול לבוא לרשות ולהגיד שההוא פסול ולנמק: א', ב' ג' ד'..

עתניאל שנלר: זאת אומרת יש את האיזון כל הזמן בין הרגולטור למעלה שיכול לומר שהוא לא יכול להשגיח מטעמי, אין לי אמון בו כי הוא לא כשר לכך, כי לא חשוב למה והרשות תדאג למישהו אחר שכן מסוגל לעשות את זה.

יצחק אילוביצקי: אבל זה לא מופיע בתוך המסגרת.

עתניאל שנלר: אני לא יודע.

עתניאל שנלר: אם זה לא מופיע אז נכניס.

עתניאל שנלר: א.

עתניאל שנלר: זה מופיע לא בחוק אלא בנהלים ואנחנו עושים את הזיקה.

עתניאל שנלר: הכול נדמה לכאורה נמצא.

עתניאל שנלר: נדון בזה כשנגיע לנקודה עצמה.

עתניאל שנלר: אבל תודה על ההערות, זוהי הערה מאד חשובה.

עתניאל שנלר: בבקשה כבוד הרב.

שמואל בורנשטיין: הרב שמואל בורנשטיין מירושלים.

שמואל בורנשטיין: אני פוחד שעד שהועדה תגמור את העבודה שלה או מי שמטפל בזה לא יישאר שום עסק בארץ שיהיה בהשגחת הרבנות, הכול עובר להפרטה הכול עובר לבד"צ.

יעקב מרגי: חוק הונאה בכשרות מחייב כל עסק.

שמואל בורנשטיין: תרשה לי כבוד השר.

שמואל בורנשטיין: אנחנו בשנתיים האחרונות מלקים את עצמנו ללא הפסק.

שמואל בורנשטיין: כל ביקורת או כל איזו הערה על רבנות כזו או אחרת אין אדם אחד ששומר על כשרות שרוצה לאכול "רבנות" היום, אין דבר כזה כי לבד"צים אין ועדת ביקורת.

שמואל בורנשטיין: לבד"צים אין מי שיטפל בהם וכל מי שמתמצא קצת בכשרות יודע שבערים היום הרבנות הרבה יותר טובה מחלק מהבד"צים.

שמואל בורנשטיין: אני חושב שאנחנו צריכים למצוא איזשהו פתרון שבאמת העניין הזה שמבקר המדינה אומר יגרום להעלאת רמת הכשרות לא רק בגלל שיש איזה חוק כזה או אחר.

שמואל בורנשטיין: הרי סך הכול הכשרות זה דינה של יראת שמיים ולא שום דבר אחר.

שמואל בורנשטיין: תקראו לזה איך שאתם רוצים, משגיח לא ירא שמים לא יעשה את העבודה.

שמואל בורנשטיין: אם אפשר יהיה להעלות את רמת הכשרות דרך כל החוקים האלה, שאנשים יאמינו ברבנות אז יש טעם, אם לא אז הכול טוב ויפה אבל זה נקי מכל תוכן.

עתניאל שנלר: הרב בורנשטיין, אני לא בטוח שהספקת בגלל הדברים שאתה עוסק בהם לעבור על ההצעה בשני חלקיה.

עתניאל שנלר: הרי על פי החוק גם היום אי אפשר לתת תעודת כשרות, גם לא של בד"צ כזה או אחר שלא דרך הרבנות ולא של הרבנות.

עתניאל שנלר: אין מעל הרבנות הראשית מבחינה ממלכתית זה הבית של הרבנות כאן, הרבנות של מדינת ישראל.

יעקב מרגי: אני רוצה להחמיא לו.

יעקב מרגי: אבל תוך כדי מחמאה אני רוצה להגיד לו שאני לא מסכים איתו.

עתניאל שנלר: אבל לפני כן.

עתניאל שנלר: כי אני מסכים עם הרב בורנשטיין, אני תמיד מסכים עם כולם.

עתניאל שנלר: אני רוצה להחמיא לך וגם להסכים איתך ולכן אנחנו נקפיד הקפדה יתרה כשנתחיל לחוקק את החוק ולהיכנס לפרטים, שהרמה הנדרשת לאכילת הכשרות לא יהיה איזושהי נפקא מינא אם זו תהיה תעודה בצבע כזה או תעודה בצבע אחר.

עתניאל שנלר: אני רוצה לומר כגילוי נאות, אני משתדל כשיש שני מוצרים, מוצר של הכשר של הרבנות הראשית בלבד והכשר של הרבנות הראשית ועוד, אני מעדיף את זה שהוא תמיד לבד עם הרבנות הראשית.

עתניאל שנלר: זאת הרבנות שלי.

עתניאל שנלר: אבל אנו נקפיד על הכול.

שמואל בורנשטיין: שני משפטים כבוד השר.

שמואל בורנשטיין: רבנות טובה, יותר טובה מכל הבד"צים למיניהם, אין לה שום אינטרס.

שמואל בורנשטיין: רבנות לא טובה אני לא יודע עד כמה יעזרו לה הדברים האלה.

שמואל בורנשטיין: הבד"צים שאין עליהם את ביקורת המדינה, אם היה להם ביקורת כל שהיא אז היו מחסלים את כולם.

שמואל בורנשטיין: מספיק ששני האנשים האלה שעשו עבודה מצוינת ניגשו לכמה בד"צים, הלוואי וירשו להם, אנחנו נשב פה ימים על ימים כי שמה ניגוד האינטרסים הוא גדול לאין שיעור כי זה הפרנסה שלהם.

שמואל בורנשטיין: אצלנו זה לא ככה, לכן אני אומר שאנחנו צריכים לגרום לכך שדרך הועדה הזו ודרך הביקורת הזו נגיע לאיזשהו מעמד שאנחנו לא יושבים סתם פה.

עתניאל שנלר: כבוד השר בבקשה.

יעקב מרגי: שני משפטים.

יעקב מרגי: דווקא שיושב פה מנהל מחלקת הכשרות בירושלים יותר קל לי לדבר.

יעקב מרגי: הרי ממך הראיה הרי המהדרים בכשרות אוכלים רבנות ירושלים.

יעקב מרגי: למה?

יעקב מרגי: הרי זה לא בד"צ.

יעקב מרגי: אתה יודע מה התשובה?

יעקב מרגי: מתוך הלאו תשמע את ההן כי פשוט סומכים על דרך ההתנהלות.

יעקב מרגי: אם לא תסדיר את הנושא, או יותר נכון אם תסדיר אותו כמו שצריך אז גם באר שבע, אשדוד, רחובות וקריית שמונה יהיו ה"רבנות ירושלים".

יעקב מרגי: יש כללי משחק בכלכלה.

יעקב מרגי: גם המים הולכים למקום הכי נמוך.

יעקב מרגי: ברגע שיהיה אמון וברגע שתהיה רמה ושכולם ידעו שזה מתנהל אחיד וטוב, לא תהיה דרישה.

יעקב מרגי: עם כל הכבוד, אני לא בז לאלה שמחפשים מהדרין ברבנות מסוימת.

יעקב מרגי: זה הכרח שלא יגונה.

יעקב מרגי: כולנו יודעים על מה אנחנו מדברים.

יעקב מרגי: אני מלא שמחה בגין וברעדה למה?

יעקב מרגי: כי הכוונות של המחוקק הן טובות אני פוחד מפרשנויות בעד חודשיים שלושה אחרי החוק הזה.

יעקב מרגי: ואתה תכה על חטא הרב בורנשטיין.

יעקב מרגי: ומה הבעיה שלי, שאתה יכול להסתכל רק על ירושלים, על חלקת אלוקים הקטנה שלך.

יעקב מרגי: אני צריך להסתכל על כל המדינה ועל כל עם ישראל.

יעקב מרגי: ואני משתדל גם בנושאים אחרים להסתכל על כל עם ישראל.

יעקב מרגי: לכן צריך לחוקק משהו שייתן באמת תיקווה.

עתניאל שנלר: מישהו עוד רוצה להוסיף משהו לפני שנמשיך?

עתניאל שנלר: אני רוצה לעבור יחד איתכם על כמה הערות עקרוניות שיעזרו לנו אחר כך להתמקד בדיון הבא.

עתניאל שנלר: נעשה את זה בקצרה רבה.

עתניאל שנלר: אני רוצה להפנות את תשומת ליבכם לכמה הערות: אחת, לצערי אין כאן נציג האוצר אבל בסעיף 4 הגדרנו את הרשות כתאגיד, וכגוף מבוקר.

עתניאל שנלר: יש לזה משמעות גדולה.

עתניאל שנלר: אני אומר את זה למשרדים בעיקר זה אומר שמי שעובד שם איננו עובד מדינה על אף שהוא תאגיד.

עתניאל שנלר: אני צודק, גברתי היועצת המשפטית?

עתניאל שנלר: אני מפנה את תשומת לבכם לעניין הזה.

עתניאל שנלר: הפנית תשומת לב נוספת היא לסעיף 6.

עתניאל שנלר: סעיף 6:"הרשות תפעל לביצוע תפקידיה ובכלל זה" יש כאן בעצם את הכותרות של הנוהל.

עתניאל שנלר: בעצם לקחנו את הנוהל, כמעט כתורה שבכתב, והעלנו אותה למעלה ככותרות שנובעות מכך.

עתניאל שנלר: זאת אומרת אנחנו נשאיר את מירב שיקול הדעת למנהלי נוהל קרי לשר ולמשרדו, לרבנות ולרבנים הראשיים כמובן, אבל נגדיר מה צריך להיכנס לאותו נוהל.

עתניאל שנלר: גמישות מוכתבת.

אביגדור אוחנה: לדעתי צריך לגבי סעיף 5 צריך לכתוב במפורש שהרשות היא זו שמנפיקה את תעודת הכשרות.

עתניאל שנלר: אתה צודק אביגדור לגבי הנתון הזה.

עתניאל שנלר: מה שאני רוצה עכשיו זה להפנות את תשומת הלב, כי על כל תשומת לב כזו צריך לערוך דיון לעומק.

עתניאל שנלר: לגבי מועצת הרשות בפרק ג', מנסה החוק להגיד, בואו נמצא גם כאן את האיזון הכל כך חשוב שחלק מהחברים החשובים כאן כבר העירו על כך.

עתניאל שנלר: קודם כל לראות מי הלמעלה.

עתניאל שנלר: הלמעלה זה השר, בידיעת ראש הממשלה או בהתייעצות, כמובן הרבנים הראשים, זה לא מחטף, זה לא מינויים שהם לא גלויים ושקופים.

עתניאל שנלר: גם בהמשך אנחנו רואים שעל מי שיש אחריות יש לו גם סמכות.

יעקב מרגי: כן אבל לא הבנתי איפה ראשי הרשויות פה נכנסים לתמונה בכשרות?

עתניאל שנלר: ב-5 ו-6 במועצת הרשות, הרי זו מועצה שקובעת את המדיניות.

יעקב מרגי: תכניס מדיניות דתית מה להם ולכשרות.

יעקב מרגי: שיהיו ראשי מועצות דתיות עירוניות ויהיו ראשי מועצות דתיות אזוריות.

עתניאל שנלר: יכול להיות כשנדון בפרטים של זה אני אציע אולי להרחיב את מועצת הרשות על מנת שיהיו בה גם ראשי מועצות דתיות.

עתניאל שנלר: אני אגיד לך מה הרציונל.

עתניאל שנלר: יש כאן ניואנסים, כשהשר פתח ברמז כלפי, זה דבר מהותי ואני אשתף אתכם, זה קשור לשאלה הזו.

עתניאל שנלר: אני רואה בחשיבות של הקשר של כלל הציבור היהודי במדינת ישראל, הכשרות, קשר הרבה יותר עמוק מהקשר הממסדי דרך המועצה הדתית.

עתניאל שנלר: אני רוצה להראות לציבור החילוני, גם אם יש דבר כזה, ששמירת כשרות זה לא העניין של הדתיים, כי חלק גדול מאד מהציבור בארץ הוא ציבור שומר כשרות ברמה כזו או רמה אחרת.

עתניאל שנלר: "בעמך כולם צדיקים" כמעט כולם, גם אם לא ניכר הדבר בראשם ובבטנם.

עתניאל שנלר: אני רוצה לתת את הלגיטימציה שבגוף הזה אין רק אנשים מטעם הכיפות.

עתניאל שנלר: מועצה דתית נהנית מכספים, מתמיכה וסיוע של הרשות המקומית, גם בכסף, גם במינויים, גם בשיתוף ראש מועצה.

עתניאל שנלר: צריכים בשכל לעשות את אותם מינויים שמצד אחד יפתחו את השערים לכולם אך מצד שני לא לסגור נגד ההלכה.

עתניאל שנלר: צריכים ליצוק את האיזון הראוי בין הסמכות של המועצה הדתית בנושאים הרלוונטיים לבין הקשר עם כלל הציבור.

עתניאל שנלר: אני רוצה שתבינו את המסר החקיקתי כאן.

עתניאל שנלר: כאשר אתה הולך לחוק אחר לדוגמת חוק רישום נישואין.

עתניאל שנלר: חוק זה דורש את הרישום בצורה שלא חס וחלילה בגלל רישום לא נכון יהיו פסולי חיתון.

עתניאל שנלר: למי נוהג החוק הזה?

עתניאל שנלר: הוא נוהג לכולם, לכל אדם יהודי שרוצה להתחתן.

עתניאל שנלר: אם החוק הזה במחתרת או נעטף רק על ידי הדתיים אז יש כאן דיונים בבית הזה בלי סוף על קפריסין, אימוצים וכל העולם עולה על השולחן הזה.

עתניאל שנלר: אבל אם הכול יהיה בצורה שקופה ופתוחה, כמו שחלק גדול מגדולי הרבנים היום, ואני אומר בראשם בהקשר הזה, הרב הראשי הספרדי הרב עמר, והרב עובדיה יוסף שהוא גדול הפוסקים היום, לצד גדולים אחרים שחס וחלילה ממבלי לפגוע במישהו, פתוחים לעניין ומבינים את העניין הגדול הזה.

עתניאל שנלר: אז פתאום אתה רואה שחברי כנסת שלא התחתנו על פי חופה וקידושין, על פי דת משה וישראל, חותמים על החוק.

עתניאל שנלר: איך קורה שבחוקים דתיים סיעת התנועה שאני חבר בה רבים רוצים לחתום עליה.

עתניאל שנלר: זה העניין.

יצחק אילוביצקי: יש פה ניגודי אינטרסים שנוגעים לעניין.

עתניאל שנלר: אז כשנדון בזה אנחנו נוציא את ניגוד האינטרסים לא נפגע ביושב ראש המועצה הדתית אבל לא נחסום את הכשרות ממי שלא רוצה להסתמך רק עליו.

יהודה כהן: סליחה אין מקום ללשכת התאום במועצה?

עתניאל שנלר: לא יודע, נדבר על זה כשנגיע לשם.

עתניאל שנלר: אתה יודע מה?

עתניאל שנלר: זוהי הערה חשובה מאד, נראה במקומות אחרים וברשויות אחרות.

עתניאל שנלר: ראיתי אגב שברשויות אחרות, ללשכת תיאום יש משקל.

עתניאל שנלר: למשל בדקתי באחת הרשויות, שאני לא אומר את שמה, את תפקידה של לשכת התיאום, בדקנו בשלושה.

עתניאל שנלר: אחת הייתה חסרת משמעות והשנייה הפריעה לעבודת הרשות והפסיקו אותה, שינו את החוק והוציאו את לשכת התיאום.

עתניאל שנלר: זה לא אומר שלשכת התיאום לא צריכה להיות.

עתניאל שנלר: מה תפקידה המדויק של לשכת התאום?

עתניאל שנלר: אם יש צורך בה אז אדרבה .

עתניאל שנלר: אני מפנה את תשומת ליבכם לתקופת כהונה שהוא חלק מעיקור ניגוד האינטרסים שכאשר יש תקופת כהונה היא נגמרת ואז מתחלפים.

עתניאל שנלר: אין איזה דבר שיש לי כאן סמכות מדור לדור.

עתניאל שנלר: אני רוצה לומר לכם שסייגים למינוי זה לא בגלל שהאדם בהכרח לא ראוי אלא איך הדבר יראה בעיני הציבור כמו הרשאות, או דברים מהסוג הזה.

עתניאל שנלר: כי בסוף כשאתה הולך לאכול אתה נותן אמון.

עתניאל שנלר: ולא בכדי אדם שאיננו שומר שבת לא מקבל את האמון, גם אם הכל כשר, כי האמון הוא כלי המשחק שעושה את הקשר בין העין לקיבה.

עתניאל שנלר: ואת הכשר הזה דרך החוק הזה צריך להסדיר.

עתניאל שנלר: אני מפנה את תשומת לבכם לסעיף 14' לניגוד העניינים, אנחנו נברר אותו לעומק והעירו כאן חברים על העניין אז אנא שימו לב אליו מאד בקפידה כי זה אולי אחת הסוגיות הכי חשובות שמבקר המדינה העלה בדו"ח שלו על נושא ניגוד האינטרסים.

עתניאל שנלר: אני קופץ לפרק ד' תפקידי המועצה.

עתניאל שנלר: ושוב מאד חשוב תפקידי המועצה.

עתניאל שנלר: אני רוצה לומר שאחת הדילמות שלא פתרנו אותן.

עתניאל שנלר: ואני אומר זאת לשר ולמנכ"לים ולחברים בכלל, האם להכליל גם את נושא המפקחים לרשות או להשאיר את זה רק למשגיחים?

עתניאל שנלר: זאת אומרת האם להגיד שהמפקח מטעם המועצה הדתית הוא מחוץ לרשות או שמה גם הוא בתוך הרשות.

עתניאל שנלר: לדילמה שלי אין פתרון, אני מתייסר בדילמה הזאת.

עתניאל שנלר: יש צדדים לכאן ולכאן, אחרת לא הייתה דילמה .

יצחק אילוביצקי: המפקח המנהלי יכול להיות מטעם הרשות אבל מפקח שצריך לתת גם את הנושא ההלכתי הוא מוכרח להיות כפוף לרב המקומי.

עתניאל שנלר: אז הנה הדילמה.

קריאה: דווקא בדרך זו אתה חוסך את המחוזות.

עתניאל שנלר: לא יודע, אני לא בטוח.

עתניאל שנלר: שאלת המחוזות או לא שאלת המחוזות לדעתך.

קריאה: אני בטוח.

עתניאל שנלר: לא אתה חושב שהמחוזות היא הדרך הנכונה, יש הסוברים שהמילה: מחוזות, תהרוג את העניין.

שמואל אולמן: אנחנו מדברים על הרבה מקומות ישוב בארץ שאין לנו מפקחים בכלל.

שמואל אולמן: הרבה רשויות מקומיות שאין בהם כלל מפקחים.

עתניאל שנלר: היא הנותנת אז אולי נעשה משהו ביניים אולי אזורי, או לא אזורי.

עתניאל שנלר: אנחנו צריכים לדבר על זה , אין לי פתרונות.

עתניאל שנלר: יש לי יותר שאלות מפתרונות.

שמואל בורנשטיין: בא נתחיל במשגיחים אם תצליח ואז נעבור למפקחים.

יעקב מרגי: לכאורה, הרשות, ופה המשרד נותן את חלקו במועצות הדתיות, באה להוציא הכול במועצה הזאת, את כל נושא הכשרות.

יעקב מרגי: מה אתה רוצה מהמפקח?

יעקב מרגי: שימשיכו כולם לחשוב שתפקידים במועצות הדתיות הם תכלית אבל אצלי זה עדיין נשאר אמצעי ולא מטרה.

יעקב מרגי: לכן גם אם לא יהיה צורך במועצה הדתית, אותי זה לא מעניין .

יעקב מרגי: אותי מעניין מה טוב לכשרות ולא משהו אחר.

יעקב מרגי: יושב פה שר ואומר לך שאין לו בעיה עם הקטע הזה, להעביר.

יעקב מרגי: אבל צריך לראות שאם מצד אחד הרשות באה להוציא הכול מהמועצה אז מה אתה רוצה מהמפקח שלו?

יעקב מרגי: הוא לא יהיה קיים, יצטרכו לקחת אותו לרשות, אם הוא ראוי , הוא לא קיים.

יעקב מרגי: שוב סמכות בלי אחריות, אחריות בלי סמכות.

יעקב מרגי: אני שם את זה על השולחן.

עתניאל שנלר: ודאי שמה שהשר העיר זה דבר נכון.

עתניאל שנלר: מה שישי אמר זה נכון.

עתניאל שנלר: מה שאני מנסה לעזור לכם ולנו להמשך הדרך, זה להראות את הלקונות ולא הדבר הגמור, לכן אני מבהיר את הדילמות.

עתניאל שנלר: לכן אני אומר הנושא של ההשגחה או הפיקוח על ההשגחה הוא נושא שצריך לתת עליו את הדעת.

עתניאל שנלר: כמו שהשאלה אם זה יהיה מחוזות או רשות ארצית?

עתניאל שנלר: ויהיה לה אגף דרום, אגף מרכז או אגף צפון.

יעקב מרגי: קבל עוד מחמאה.

יעקב מרגי: הרפורמה במנהל, בנושא הקרקעות, פחות מורכבת מהצעת חוק שבצניעות כתבת הצעת חוק הרשות אם זה היה הצעת חוק ממשלתית היו קוראים לזה הרפורמה.

עתניאל שנלר: איזה רפורמה?

עתניאל שנלר: זה בסך הכול לאכול כשר.

קריאה: רפורמה בהקשר של רבנות זוהי מילה מסוכנת.

עתניאל שנלר: אני מפנה את תשומת לבכם לסעיף 21.

עתניאל שנלר: כאן חשוב מאד בכל תהליך חקיקה, לא ניגע ואסור לגעת בסמכות הבלעדית ההלכתית של הרב או האחר הממונה על העניין.

יעקב מרגי: רק תסביר ליושבים פה אחר כך, בהמשך לדיונים איך עושים זאת.

עתניאל שנלר: לא נוגעים בסמכות רבנית הלכתית.

עתניאל שנלר: זה הדלק המניע ובלבד שהסמכות הדלק הסילוני הזה הולך רק למה שיועד ולא לפריפריה.

עתניאל שנלר: זאת אומרת תפקיד ההלכה להאיר את ההלכה.

עתניאל שנלר: יש נושאי כלים בספרי ההלכה .

עתניאל שנלר: אך בכל ספר הלכה יש את ההלכה ויש את נושאי הכלים.

עתניאל שנלר: אנחנו נשמש כנושאי הכלים ולא ניגע בהלכה כהלכה.

עתניאל שנלר: לא תסורו מין הדרך כשיגידו לכם ימינה או שמאלה.

יהודה כהן: יש שני פרשנויות להלכה וזו בעיה.

עתניאל שנלר: מישהו אמר משהו נפלא: מישהו נפל מקורס טיס ומאד כעס למה הפילו אותו מקורס טיס כי הוא רצה להיות טייס.

עתניאל שנלר: אמרו לו טוב, אז מה אתה רוצה להיות עכשיו, הוא אמר אני רוצה לעבוד בנ.מ.

עתניאל שנלר: שאלו למה?

עתניאל שנלר: הוא ענה: אם אני לא טס אז אף אחד לא יטוס.

עתניאל שנלר: אנחנו רוצים לאכול כשר בסוף.

עתניאל שנלר: אני אומר את זה כי הדגש בעיני הוא מאד חשוב כי אסור לערער על היסוד הבסיסי ביותר של ההלכה כהלכה ועל מועצת הרבנות כסמכות הסטטוטורית העליונה בהקשר הזה שבהם שני הרבנים הראשים.

עתניאל שנלר: זה הסיפור מכאן הכול מתחיל.

יעקב מרגי: זה לא הולך ביחד רבנות מקומית ומועצת רבנות ראשית.

עתניאל שנלר: אז נמצא פתרון אחר.

קריאה: נצטרך הצעת חוק נפרדת.

קריאה: היו”ר עתניאל שנלר: אני רוצה להפנות לסעיף 22.

קריאה: סעיף 22 הוא בעצם כל הכותרות של הנהלים שעליהם נעבוד בהמשך הדרך.

קריאה: מאד חשוב סעיף זה.

קריאה: אני מדלג על דברים אחרים, אני רוצה להגיע לנושא הכסף.

עודד וינר: אני רוצה להבין.

עודד וינר: בסעיף 22 ג' אפשר לפתור את מה שהעליתי קודם,

עודד וינר: דיברנו על זה שזה סעיף עקרוני.

עודד וינר: הכללים כאמור בסעיף זה על פי המפורט בנהלים, הם ראשי פרקים.

עודד וינר: אני רוצה את הרזולוציה.

עתניאל שנלר: בגלל ההערה החשובה של ידידי עודד ווינר אני אומר מה הדילמה שהייתה.

עתניאל שנלר: אדוני השר כאן הייתה דילמה של שרים.

עתניאל שנלר: הייתה דילמה כשכתבנו את זה האם להכניס את הנהלים לחקיקה הראשית או חקיקה משנית או נהלים ופרסום ברשומות.

עתניאל שנלר: אני סברתי שזה לא מתאים לחקיקה ראשית.

עתניאל שנלר: חקירה משנית היא אפשרית אבל אז היא חייבת לעבור אישור של ועדת כנסת.

עתניאל שנלר: סברתי שכניהול מערכת של משרד עם אינטרסים כל כך מורכבים, להכניס כל שינוי בנהלים לכנסת לוועדה, תעקר את היכולת והעצמאות של המשרד.

עתניאל שנלר: לכן העדפתי לאחר שיחה עם היועצים המשפטיים, לעשות זאת כנהלים שמפרסמים אותם ברשומות, אבל זה שלכם.

עתניאל שנלר: זה כן חוקי.

יעקב מרגי: תרשה לי לתקן אותך.

יעקב מרגי: זה לא שלי זה של הפקידים.

יעקב מרגי: יבוא לך יועץ משפטי ויאמר: בסעיף 6ג' זה נוהג את חוק חופש העיסוק.

יעקב מרגי: הוא ימצא לך משהו לא שוויוני ויאמר לך שאתה לא יכול לאלץ אותי לפרסם את זה, אני לא מפרסם.

יעקב מרגי: משרד המשפטים לא יפרסם לך.

יעקב מרגי: אתה יכול להגדיר אותו אבל הוא חייב להיות דינאמי.

יעקב מרגי: כי לא משנה מה אנחנו חושבים, בפרקטיקה יצוצו בעיות, וירצו שינויים ויש התפתחויות בשוק.

יעקב מרגי: אם אנחנו נדע שהפרשנויות לא תהיה להם הרחבה ונדע שבידיים של הרבנים הישראלים בישראל יש אפשרות של סנכרון, כיוון ושליטה בזה אז זה טוב, ולא לא יהיה לך.

עתניאל שנלר: אז הינה דילמה בין כבוד השר לבין מנכ"ל הרבנות בהקשר הזה.

יעקב מרגי: אל תגדיר אותו.

יעקב מרגי: לא פרסום ברשמות, ולא תקנות שיפרסם השר כי זה לא בשליטתי.

יהושע ישי: בהיררכיה החוקית יש עד שלב אחד חוץ מחקיקה ראשית או משנית, יש חוזר מנכ"ל.

יהושע ישי: שזה מחייב.

יהושע ישי: ברגע שזה נרשם בחוזר מנכ"ל, במבקר המדינה, זה מחייב.

עתניאל שנלר: הפננו את תשומת הלב לעוד דילמה וצריך לפתור אותה בדרך שנמצא אותה.

עתניאל שנלר: בנושא הכספי שהוא תוצאתי של השיטה.

עתניאל שנלר: ואני רוצה להבהיר את השיטה שמי שיקרא את זה יבין את זה כי אנחנו נדרוש את זה בהמשך הדרך.

עתניאל שנלר: החוק הזה הוא חוק שיכניס למדינה, המדינה לטובת העניין זה יכול להיות המשרד לשירותי דת או כל דבר אחר, יותר כסף מאשר יוציא כסף.

עתניאל שנלר: עשינו עבודה כלכלית ראשונה שחלק ממנה נמצא בתיק עב הכרס הזה.

עתניאל שנלר: מה המשמעות של הצד הכספי של החוק הזה?

עתניאל שנלר: האם הוא יהיה נטל על המדינה או נכס על המדינה?

עתניאל שנלר: ובכן השאלה היא השיטה.

עתניאל שנלר: והשיטה היא שהרשות מוכרת מוצרים.

עתניאל שנלר: יש מוצר השגחה איקס ומוצר השגחה וואי או זאד.

עתניאל שנלר: הרב נותן את תעודת ההכשר שקובע את תקינה.

עתניאל שנלר: הוא בעצם אומר איזה מוצר כל עסק חייב לקנות.

עתניאל שנלר: כי לא דומה מסעדה שמוכרת בבוקר חלבי ואחר כך בשרי לקו יצור של פרווה באיזה מפעל שהוא מכני מבחינת היקף ההשגחה וצורת ההשגחה.

עתניאל שנלר: אז את המוצר קובע הרב אבל מי שקונה את המוצר קונה מהרשות את המוצר.

עתניאל שנלר: הרשות מוכרת השגחה מסוג אחד, שניים או שלוש.

עתניאל שנלר: סוג זה יכול להיות זמן, אופי.

עתניאל שנלר: לכל מוצר יש תג מחיר.

עתניאל שנלר: מי שקונה את המוצר משלם בתג המחיר הזה.

עתניאל שנלר: אחד יעלה לו לקנות לשעה בעשרים שקלים.

עתניאל שנלר: מה שאני רוצה להגיד שהחי הנושא את עצמו.

עתניאל שנלר: אבל החי הנושא את עצמו יצטרך לתת מענה לשדרוג החי הזה.

עתניאל שנלר: זה היכולת ליצר מערכות בקרה, למערכות מחשוב, להעסיק עוד מפקחים כשאין היום כמו שהערת.

עתניאל שנלר: לתת שדרוג של כל המערכת.

עתניאל שנלר: וזה לא בא מתקציב המדינה.

יעקב מרגי: כשרות טובה לא יכולה להיות כלכלית.

יעקב מרגי: רק פרקטיקה.

עתניאל שנלר: אז איפה הבעיה?

עתניאל שנלר: אם השמים הם הגבול אז איפה הבעיה?

עתניאל שנלר: איפה יוותר בעל המבקש לרכוש את המוצר הוא אומר אם כך אז אני לא רוצה לרכוש את הכשרות שלך.

עתניאל שנלר: אם כך יקר לי אז לא יבואו קליינטים.

עתניאל שנלר: על זה עשינו בדיקה, אני אציג אותה כשנגיע לנושא הזה.

עתניאל שנלר: הראנו שמה שאנחנו מציעים בנושא הכלכלי שלנו הוא עדיין בגדר העלות הנדרשת למסעדה, בשרית או חלבית, לסועד וחצי ליום.

עתניאל שנלר: זאת אומרת כלום זה שולי שבשולי.

עתניאל שנלר: כשמפחידים אותנו שמא לא ירצו לקנות זה צריך להיות בהפרשים גדולים ולא קטנים.

עתניאל שנלר: ולכן נדון בזה.

עתניאל שנלר: אני רק אומר: קחו את זה לתשומת הלב, כי כל מי שיבוא לאוצר ויגיד אנו רשות לכן תנו לנו כסף – אומר לא יקום ולא יהיה.

עתניאל שנלר: המצב צריך להיות הפוך.

עתניאל שנלר: איך אנחנו הולכים להגיד למדינה: אנחנו משחררים אתכם תקציבית מאחריות לפרק הזה מבלי להוריד מתקציב המשרד לשירותי דת.

יעקב מרגי: אם אתה רוצה להרים כשרות עם פיקוח, וניהול כמו שאתה רוצה ולתת בקרה כמו שצריך והיתר כשרות כמו שצריך, האגרה ושכר המשגיח, שזה משק סגור אם אתה רוצה לקחת דמי ניהול תיקח, אך גם אם תעשה את הרשות משק סגור אתה תהיה גירעוני.

יעקב מרגי: אין פנטזיה כזו חבל לעלות את זה ואני מוכן להוכיח את זה מספרית.

יעקב מרגי: אני מאד מודה לכם ומתנצל על זה אני חייב לזוז.

יהושע ישי: שני משפטים.

יהושע ישי: האחד, היה מאמר ב"גלובס" ביחס לרצונם של בעלי העסקים לקבל כשרות ומוכנותם לשלם מחיר יותר יקר.

יהושע ישי: מצד שני משרד הדתות הקים ועדה להעלאת התעריפים.

יהושע ישי: האוצר דחה את זה וגם האוצר היום לא מוכן להעלות את תעריפי האגרות בשיעור ההצמדה למדד ב-2003, שזהו התעריף האחרון שנעשה.

יהושע ישי: ופה בסעיף 34 ,אתה מכניס: "השר ושר האוצר באישור המועצה, יקבעו בתקנון את גובה התשלום.

יהושע ישי: שר האוצר רואה באגרות כאלה, אם זה אגרה שהיא תלוית שירות אז זה מסחר אם לא הוא רואה את זה כמס.

יהושע ישי: חוץ מההשלכה על המדד כי אתה מדבר על מוצרי מזון שהם בסל המדד.

עתניאל שנלר: אני מודה לך על ההערה.

עתניאל שנלר: אני רק רוצה להפנות את תשומת ליבכם שתמיד לקחת מרכיב אחד ולעשות השוואה לכול, זה לא עובד.

עתניאל שנלר: המצב היום במבנה היום מול המערכת של האוצר הוא לא דומה לתהליך של הפרטה.

יהושע ישי: אתה תצטרך לקבל בחשבון התקציב את עלויות המועצה, מנכ"ל וכל השאר ואת העלות של מה שאני אומר לך כאן החלטת לפטר משגיח.

עתניאל שנלר: אנחנו נדון על זה בדיון עמוק.

עתניאל שנלר: אני רק רוצה לומר לכם שהיה לי את הזכות הגדולה להקים בזמנו את "הרשות הלאומית לבטיחות בדרכים" וזו הייתה אותה שאלה.

עתניאל שנלר: היו הרבה מאות מיליוני שקלים מתקציב האוצר והאוצר התנגד להקים רשות.

עתניאל שנלר: כשהראנו שהרשות הזאת מסוגלת להיות החי הנושא את עצמו, והראנו איך זה יכול לעזור למשק, ראו איזה טוב הם פתחו את העסק והדברים השתנו.

עתניאל שנלר: לכן אלו הערות חשובות מאד ולכן אני רק מעיר את נקודות התורפה עליהם נדון.

עתניאל שנלר: אני רוצה להגיד שזה לא כזה ראה וקדש.

עתניאל שנלר: לשאלה של עודד האם הרשות ההיא עבדה?

עתניאל שנלר: תשובתי היא, כשהתחלתי את הרשות היה תקציבה שלושים ותשעה מיליון.

עתניאל שנלר: כשהעברתי מפתחות היה ארבע מאות אחד עשרה מיליון.

יעקב סבג: אם מדברים בנושא קביעה כדאי לתת את הדעת לפריפריות.

יעקב סבג: מה קורה, האם אנחנו נגבה מאותו בעל עסק, קיוסק, או מסעדה בתל אביב את מה שנגבה משדרות, אופקים וכו'.

יעקב סבג: כי מה שאנחנו ראינו, בביקורות שאנחנו עושים, שמשגיח או המועצה גובה מבעל עסק אגרה פלוס השגחה לשנה שש מאות שקל, דבר שכולנו מבינים מה ההשלכות של זה.

יעקב סבג: אנו צריכים לתת את הדעת על זה.

עתניאל שנלר: נעבוד על זה כשנגיע לשם.

רפאל יוחאי: בהקשר הזה, הואיל והמצב כיום הוא שלא משולמים שעות השגחה לפי התעריף, לפי חוזר מנכ"ל וגם את האגרות, ישנו ספק גדול עד כמה נגבה.

רפאל יוחאי: והואיל ובשלב הבא יהיה פה פער גדול.

רפאל יוחאי: והועיל ובשלב הבא וודאי מדובר בגביה מדויקת גם של דמי השגחה וגם של האגרה, מדובר בפער מאד גדול.

רפאל יוחאי: לדעתי בשלב הזה שהוא מאד ארוך יהיה, הרבה בעלי עסקים שיטענו שאינם יכולים לעמוד בתשלומים.

קריאה: הם ילכו לבד"צים הפרטיים.

קריאה: תהיה לך אכיפה וזה יותר זול.

רפאל יוחאי: אני צופה בוודאות שבתחום הזה אם ימשיכו להיות מוצגים ככשרים לשלטים או על ידי בד"צים ובד בבד יהיה משבר גדול בנושא הכלכלי לצד העודפים הגדולים.

רפאל יוחאי: זה חייב להיות בד בבד.

עתניאל שנלר: אני כל הזמן מתאפק.

עתניאל שנלר: אתה יודע יש שני אמרות.

עתניאל שנלר: אני לא יודע מי יכול לנבא כל כך רחוק ולהעריך ומצד שני אני מרסן את עצמי ואני אומר לו כל העם היו נביאים.

עתניאל שנלר: אני לא יודע את מה שאתה אומר.

עתניאל שנלר: מה שאתה אומר זוהי סברה שאפשרית אבל היו גם סברות הפוכות.

עתניאל שנלר: אני יכול לומר לך שישבתי ליד חבר כנסת מסיעתי שביקשתי שהוא יחתום על חוק החמץ והוא סיפר לי שהוא מאד כועס עלינו הדתיים כי הוא מידי שבת נוהג בעיר שהוא גר לשתות קפה של בוקר עם הפרלמנט של המקום והנה לפני חודש הודיע לו בעל העסק שהוא לא פותח יותר בשבת.

עתניאל שנלר: ההוא אמר לו אנחנו ביחד שנים.

עתניאל שנלר: אז הוא אומר שאין לו מה לעשות כי הרבה מאד קליינטים, רוב הציבור, רוצים תעודות הכשר.

עתניאל שנלר: צריך להיות מאד זהירים שלא להלך אימים, ואומר כך, אם מישהו לא רוצה למכור כשר אז לפחות שנדע.

עתניאל שנלר: אני לא מתכוון למכור את כשרות עם ישראל בשביל כשירותם הכלכלית של מאן דהוא.

עתניאל שנלר: מה לעשות.

יהושע ישי: אני בהחלט מסכים עם מה שאתה אומר רק חסר לי את האכיפה.

אביגדור אוחנה: הרעיון שסבג הציע הוא רעיון מצוין להעניק את סמכויות האכיפה גם למפקחים שהרשות תפעיל.

אביגדור אוחנה: זה יקפיץ את התחום הזה.

עתניאל שנלר: נדבר על זה כשנגיע לשם.

עתניאל שנלר: עוד שתי הערות לפני שנסכם.

עודד וינר: בכל מקרה ובלי צורך להיות נביאים אין ספק ודיברנו על זה שלפחות בתקופת ההקמה או בתקופת המעבר נצטרך לקבל איזשהו תקציב הקמה מהאוצר עד שזה יהפוך להיות כלכלי.

עתניאל שנלר: זה מופיע בחוק.

עודד וינר: כן אני רק מזכיר את העניין הזה.

עודד וינר: וזה יעזור אחר כך לשלב המשק הסגור.

עתניאל שנלר: כתוב בסעיף 68:" השתתפות אוצר המדינה בהפעלתו של חוק זה מיום תחילתו ועד תקופה שלא תעלה על עשרים וארבעה חודשים תקבע בחוק תקציב השנתי ..."

יהודה כהן: רק הערה אחת, אם יש אכיפה שיהיה דין שווה בכל הארץ, אני חוזר ואומר בני ברק זה טריטוריה אחרת אין אכיפה הם עושים ככל רצונם.

יהודה כהן: זאת אומרת הרבנות שם לא תופסת.

עתניאל שנלר: לאיזה סעיף בחוק אתה מדבר עכשיו?

יהודה כהן: אתה מדבר עם האכיפה או להכיל את הכל שזה יהיה אחיד לכולם.

עתניאל שנלר: האכיפה בודאי.

עתניאל שנלר: אמרת הערה מצוינת.

עתניאל שנלר: בכלל להגיד שם של עיר או שם רב, איך שאתה לא אומר אתה מוציא לשון הרע, לא חשוב השמות.

עתניאל שנלר: אני רוצה לסכם.

עתניאל שנלר: 1 .

עתניאל שנלר: הוועדה לענייני ביקורת המדינה רואה ככיוון ראוי ונכון את קידום החקיקה הפרטית בעניין הקמת חוק הרשות להשגחה על הכשרות ונוהלי הפעלת מערך הכשרות במועצות הדתיות כפי שהוצגו על ידי המשרד לשירותי דת והרבנות הראשית.

עתניאל שנלר: 2.

עתניאל שנלר: הועדה תתכנס פעם נוספת לאחר גיבוש חוק והנהלים באופן מלא טרם הנחתו על שולחן הכנסת.

עתניאל שנלר: 3.

עתניאל שנלר: יושב ראש הוועדה לעניין הזה יקיים דיונים בפורום שיקבע, לקדם את תהליך החקיקה והזמנת האנשים לדיונים תהיה מכוח ועדה לביקורת המדינה.

עתניאל שנלר: אני אבהיר את מה שעכשיו אמרתי.

עתניאל שנלר: אנחנו עכשיו פורמאלית בפורום של מליאת הועדה.

עתניאל שנלר: משום שאני לא רוצה להטריח את מערכת הוועדה ואת יושב הראש הקבוע ולא את המנגנון וכו' אנחנו נקיים דיונים שאני אקרא לזה מעגלי שיח בעניין הזה.

עתניאל שנלר: אנחנו נזמין באופן קבוע את שני השושבינים העיקריים.

עתניאל שנלר: כל אחד יזמין מטעמו את כל מי שהוא חפץ.

עתניאל שנלר: את המשרד יחליט מי שרוצה לבוא הרבנות בודאי, אני אזמין מכוח מה שעכשיו אמרתי את נציג האוצר, רק כך אוכל להכריח אותו לבוא אחרת אין לי זכות הבאה, הוא חייב יהיה לבוא ואנחנו כל פעם נדון על פרק או שניים כפי שאנחנו נקבע.

עתניאל שנלר: מה שאני כן מבקש מכל אחד שהיה שותף עד כה ויש לו את נוסח הדברים, תעבירו אלי בכתב את ההערות, לא סיפורים כי חומר הקריאה הוא כזה שאם יהיו סיפורים אני גורס אני לא אדע אפילו מי כתב לי את זה.

עתניאל שנלר: אם יהיה על כל משפט אות אחת אני אקרא.

עתניאל שנלר: אני צריך תמצית לסעיפים, לא צריכים לנמק אנחנו מבינים את הכול.

עתניאל שנלר: מי שלא ישלח לא נדע.

עודד וינר: אביגדור הציע קודם להקים ועדה.

עתניאל שנלר: לא, זוהי הועדה אנחנו נעשה את זה ביחד אנחנו נזמן את אותה ועדה שהיא תהיה מורכבת ממי שאביגדור יחליט להביא ואת מי שאתה תחליט להביא ואתם תחליטו את מי להביא, אני לא מזמין.

קריאה: אבל למה לא נעשה את סיעור המוחות קודם ויביאו בפנינו את הדבר.

עתניאל שנלר: נעשה את זה ביחד ונגמור.

קריאה: אני מבין את חבר הכנסת שנייר, הוא רוצה להיות שותף מלא לדברים האלה ובצדק.

עתניאל שנלר: בסוף אנחנו צריכים לפתור את בעיית המוקשים.

עתניאל שנלר: המוקשים הם לא רק בין המערכות העוסקות בעניין יש גם מערכות אחרות שצריכים להכניס אותם לשיח הזה.

עתניאל שנלר: צריכים לגייס את שר האוצר לעניין.

עתניאל שנלר: צריכים לגייס את ועדות הכנסת לעניין.

עתניאל שנלר: את המרכז לשלטון המקומי, יש הרבה מאד גופים שאנחנו צריכים לדאוג כל הזמן שהם על העגלה.

עתניאל שנלר: עד אז אני רוצה לקבל הערות אם יש על מנת שאני אוכל להתייחס כי אני מאד מכבד את כל אחד והערותיו שאמרו כאן.

עתניאל שנלר: לגבי השאלה שהייתה בהונאה בכשרות.

עתניאל שנלר: כל סעיף חוק הונאה בכשרות אני מראש שם את הדיון על העניין הזה בשלב הזה בצד, בשר וכו'.

קריאה: לא זה לא דומה בשר והונאה בכשרות זה שני דברים שונים.

עתניאל שנלר: אתם צודקים אני חוזר בי.

עתניאל שנלר: נושא הבשר, אני שם אותו בשלה ב זה בצד יכול להיות שאני אעלה אותו על העגלה בהמשך הדרך אבל אני לא רוצה לשים על העגלה מעבר למה שהיא יכולה לשאת הים גם ככה היא עמוסה מאד.

רונית אלימלך: זה נכון שלא היה דו"ח אבל היו דיונים בוועדה בנושא שחיטה.

עתניאל שנלר: אני רוצה לסיים ולומר כדי שהדברים לא ישמעו לא נכון.

עתניאל שנלר: יש לנו לפעמים שהמחוקק עוסק בנושאים רגישים ניתן לקרוא לזה רפורמה או מה שרוצים אתה מרגיש את כובד המשקל של החוק ולא בכדי, בפיוט שאנחנו אומרים בימים הנוראים: תן פחדך השם אלוקינו.

עתניאל שנלר: " מה המשפט הבא?

עתניאל שנלר: "ועשו כולם אגודה אחת.

עתניאל שנלר: " זה בא ביחד.

עתניאל שנלר: כאשר כל אחד רוצה ללכת עם איש של דיגלו רק לבד זה האינטרס שלו והוא רואה רק את הדגל והצבע שלו, אז אומנם עומדים מסביב למשכן כולם עם אותם דגלים אבל בסוף כשרוצים להגיע לשם שמים לקבלת עול הצורה עומדים כאיש אחד בלב אחד על אף הדגלים כנגד העם וכך אני רואה את החוק הזה יש כאן המון אינטרסים.

עתניאל שנלר: אני חושב שאין לנו את משה רבנו אבל יש לנו בהחלט את כנסת ישראל ואת הרבנות הראשית ואת הצד הממלכתי של מדינת ישראל לכן מה שאני מבקש שכל אחד יראה את מה שהוא מיצג מבחינת מה שהוא צריך לייצג אבל יבין שהשונה והאינטרס האחר חשוב לא פחות מהאינטרס שהוא מיצג.

עתניאל שנלר: ואז נגיע גם לכשרות מלאה מתוך קידוש השם ולא מתוך חילול השם.

רונית אלימלך: אני רק רוצה לומר אולי לא הובנתי נכון.

רונית אלימלך: אנחנו רואים בסיפוק רב את העבודה שנעשית פה כי באמת לא כל יום דו"ח מבקר המדינה זוכה להתייחסות כל כך רצינית ואנחנו ניקח את הדברים לתשומת לבנו לצורך הערות אני אעביר את זה ליועץ המשפטי אצלנו ואביא לידיעת המבקר שהדברים הגיעו למהלכים פרקטים.

עתניאל שנלר: תודה.

עתניאל שנלר: אני אשאיר לכם על מה אנחנו דנים בוועדה הזאת.

עתניאל שנלר: תחשבו לבוא , תבואו.

רונית אלימלך: אנחנו באנו בימים מאד קשים כי בחמש עשרה בפברואר אנו צריכים להגיש את הדו"ח ולמרות זאת אנחנו יושבים פה למרות העבודה שמחכה על השולחן לסיים את הדו"ח.

עתניאל שנלר: אנחנו מאד מעריכים את זה.

עתניאל שנלר: הישיבה נעולה.